**NJFF ROGALANDS ARBEIDSPROGRAM FOR 2025**

**Del 2**

**NJFF Rogaland vil i 2025 ha ekstra fokus på disse områdene:**

* Friluftslivets år
* Barn og ungdom
* Hekta-prosjektet til regionens friluftsveiledere.
* Sjøørretprosjektet, og ”redd villaksen”.
* Vern av naturen, herunder:
* Arbeide aktivt for at myndighetene reduserer biomassen av oppdrettslaks i Rogaland ned til et nivå som sikrer at lakselus og rømming ikke utgjør noen fare for de ville lakse- og sjøørretbestandene i fylket.
* Spre forståelsen av at nedbygging av sårbar natur i Rogaland og resten av Norge **ikke** bidrar positivt i klimaregnskapet på overordnet nivå.

# NJFF Rogalands strategiske målområder og hovedmål

## **Utøvelse av jakt, fiske og annet friluftsliv**

* Vårt tradisjonsrike høstingsbaserte friluftsliv skal være tilpasset samfunnsutviklingen og ha bred allmenn anerkjennelse.
* Allmennheten skal ha god tilgang på jakt og fiske og annet friluftsliv.
* Naturgrunnlaget skal være godt ivaretatt gjennom bærekraftig bruk og god forvaltning, slik at det produseres høstbare overskudd av vilt og fisk.

## **Organisasjonen**

* NJFF skal være en sterk organisasjon som ivaretar medlemmenes interesser.
* Jegere og fiskere skal ha god kunnskap om og respekt for vilt, fisk og regelverk.
* NJFF skal ha attraktive medlemstilbud til jegere, fiskere og andre friluftsinteresserte.
* NJFF skal ha en tydelig miljøvernprofil.

# 2. NJFF Rogalands prioriteringer i 2025

## **Medlemsfordeler, rekruttering og tjenester**

Regionlaget skal:

* Regionlaget skal prioritere så langt det lar seg gjøre å være tilgjengelig for, og hjelpe lokalforeningene og medlemmene.
* Arbeide aktivt for at lokalforeningene øker medlemsmassen. Rekrutteringen skal være fra alle befolkningsgrupper, etnisk bakgrunn, med spesiell vekt på rekruttering av ungdom og kvinner..
* Arbeide aktivt for å få flere familiemedlemmer i organisasjonen.
* Informere medlemmene om medlemsfordeler i NJFF.
* Tilby redusert pris til medlemmer for kurs og aktiviteter i organisasjonen.
* Jobbe aktivt for å holde på eksisterende medlemmer.

**KOMMUNIKASJON OG MARKEDSFØRING**

* Synliggjøre NJFF Rogalands politiske standpunkt i forbindelse med stortingsvalget 2025.
* NJFF-Rogaland skal oppfattes som en seriøs aktør i aktuelle myndighetsledd og blant politikere i alle spørsmål knyttet til våre interesser.
* Regionlaget skal arbeide for å synliggjøre organisasjonen i media, med vekt på det lokale og regionale nivået. Herunder gjelder også bruk av regionlagets og lokalforeningenes hjemmesider og Facebook-sider, samt for eksempel Instagram og Tik Tok.
* Posisjonere NJFF som en ledende aktør for å fremme «vill mat -satsing»
* Arbeide for at lokalforeningene øker bruken av egne hjemmesider og NJFF-portalen.

## **Barn og ungdom**

* Styrke ungdomsarbeidet i fylket gjennom å stimulere til at lokalforeningene etablerer aktive ungdomsgrupper.
* Utvikle og tilby god opplæring for ungdomsledere.
* Regionlaget skal videreføre og styrke satsing på barn og ungdom i hele fylket gjennom arbeidet til regionens friluftsveiledere og barne- og ungdomsutvalget.
* Regionlaget skal stimulere til flere og varierte tilbud innen jakt, fiske og friluftsliv for barn og ungdom året gjennom, herunder camper og møteplasser.
* Gi økonomisk støtte til lokalforeninger som arrangerer ungdomscamper etter gitte kriterier.
* Støtte ungdom som deltar på skytestevner økonomisk etter gitte kriterier.

## **Jenter**

* Styrke kvinne/jentearbeidet i fylket gjennom å arbeide for at lokalforeningene får etablert kvinne/jentekontakt, og tilby disse et nettverk i regionen gjennom regionlagets utvalg.
* Stimulere til flere og varierte tilbud innen jakt, fiske og friluftsliv for kvinner/ jenter.
* Regionlagets jenteutvalg skal støtte og hjelpe kvinnekontaktene i lokalforeningene. Aktiviteter initieres lokalt, men også av jenteutvalget selv.
* Regionlagets jenteutvalg skal bidra til flere kvinnelige medlemmer i NJFF.

## **Organisasjon**

* Arbeide for å bedre organisasjonskunnskapen i lokalforeningene.
* Arbeide for større nærhet mellom lokalforeninger, regionlag og det sentrale leddet.
* Representanter fra styret og utvalg i regionlaget skal delta på de årlige regionsamlingene.
* Representanter fra styret eller administrasjonen i regionlaget skal besøke foreninger på deres hjemmebane.
* Tilrettelegge for god organisasjonskultur, med åpne og inkluderende miljøer.
* Sørge for god personalpolitikk og ivareta de ansatte på en profesjonell måte.
* Legge til rette for en transparent, sunn og balansert økonomi.
* Jobbe for god spredning på deltakelse i regionlagets virksomhet blant fylkets lokalforeninger, og oppfordre til et samarbeid om å benytte hverandres tilbud og aktiviteter..

## **Opplæringsvirksomhet**

* Arbeide for at lokalforeningene får nødvendig støtte til sitt arbeide fra regionlagets instruktører, samt at en får utdannet og gitt nødvendig oppfølging/ kompetanseheving av lokale instruktører.
* Stimulere til at flest mulig lokale instruktører blir benyttet i foreningene.
* Arbeide for å styrke og følge opp jegerprøveinstruktørene tilknyttet våre lokalforeninger.
* Arbeide for at NJFF-foreningene er ledende innen gjennomføring av jegerprøvekurs i fylket.
* Tilby kurs i elektrofiske og anadrom kartlegging i fylket*.*
* Regionlaget skal være en aktiv pådriver slik at det arrangeres et utvalg kurs innen forskjellige fagområder i fylket.

## **Allmennhetens tilgang til jakt og fiske**

* Arbeide for å sikre allmennhetens adgang til jakt og fiske i fylket. Dette inkluderer allmennhetens adgang til jakt og fiske etter salg av statens eiendommer.
* Sikre allmennhetens tilgang til jakt og fiske ved å videreføre lokalt og sentralt samarbeid med offentlige og private grunneiere/rettighetshavere.
* Arbeide for at prisene på jakt og fiske er på et slikt nivå at allmennheten kan gjøre seg nytte av det.

## **Jakt og viltforvaltning**

* Arbeide for økt helhetsforståelse innen viltforvaltning, og bidra til en kunnskapsbasert viltforvaltning.
* Videreføre arbeidet for sikker og human jaktutøvelse.
* Regionlaget skal ivareta medlemsinteressene knyttet til jakt og viltforvaltning i fylket.
* Regionlaget skal arbeide for å fremme høstningsbaserte friluftslivsaktiviteter og forståelse for jakt blant innvandrergrupper.
* Regionlaget skal prioritere offentlige høringer knyttet til jaktutøvelse og jakttidsrammer.
* Utøve og kommunisere effektivt lovlig bruk av kunstig lys og ny jaktteknologi.
* Arbeide for økte midler til lokale vilttiltak, og for at flest mulig av disse midlene går til tiltak/ prosjekter i regi av vår organisasjon.
* Støtte opp om lokalforeningenes kultiveringsarbeide innen jakt.
* Arbeide for en rovviltforvaltning i tråd med organisasjonens vedtak.
* Bidra til ivaretakelse av habitater i landbruks- og skogsområder gjennom informasjon.
* Stimulere til rekruttering gjennom introjakter og jaktopplæring. Ta med deg en på jakt!
* Opparbeide kompetanse og motivere til utøvelse av jakt- og fellefangst rettet mot predatorer.
* Arbeide for å fremme tilgjengelighet og interesse for jakt på sjøen.
* Arbeide for at fellingskvoten på kystsel kommer opp på et nivå tilpasset dagens selbestand.
* Videreutvikle arbeidet med årlige takseringer på Valevatn-terrenget for å kunne forvalte jaktretten på en forsvarlig og bærekraftig måte.
* Motvirke enhver form for miljøkriminalitet, herunder å arbeide med tiltak mot spredning av uønskede arter.
* Arbeide for styrking av jaktoppsynet. Oppfordre medlemmene til å opptre uklanderlig ved utøvelsen av jakt, og påvirke til bevisstgjøring knyttet til bildebruk og bruk av sosiale medier ved jakt.

## **Fiske og vannforvaltning**

* Videreføre arbeidet for å sikre bærekraftig forvaltning av ville laksefisker.
* Utarbeide, og bidra til faglig gode høringsuttalelser innen fiske og forvaltning, både lokalt og regionalt. Prioritere høringer rundt regulering av laksefiske i elv og sjø.
* Arbeide for at all oppdretts-virksomhet skal inn i lukket teknologi innen 2030, og kreve at all videre vekst skal skje i lukket teknologi.
* Regionlaget skal prioritere å arbeide for minstevannføringsregime og andre miljøforbedringer i forbindelse med vilkårsrevisjoner.
* Arbeide for å øke kalkningsbevilgninger og for at flest mulig av midlene går til målretta kalkingsprosjekter i Rogaland.
* Arbeide aktivt og overordnet for å styrke sjøørretbestanden i Rogaland gjennom «*Sjøørretprosjektet Rogaland».*
* Arbeide for at lakseluspåvirkning på sjøørret tas inn som tilleggsindikator i trafikklyssystemet.
* Arbeide for en avvikling av fisket etter leppefisk.
* Regionlaget skal arbeide for å fremme forståelse og korrekt utøvelse for fisking blant innvandrergrupper.
* Støtte opp om lokalforeningenes kultiveringsarbeide innen fiske.
* Jobbe for å stoppe og reversere MDs nedstenging av kultivering i anadrome vassdrag.
* Arbeide for økte midler til lokale fisketiltak, og at flest mulig av disse midlene går til tiltak/ prosjekter i regi av vår organisasjon.
* Bidra aktivt i arbeidet med vannforvaltning, kunnskapsbasert fiskeforvaltning og marin forvaltning og gjennomføre praktiske fisketiltak.
* Arbeide for styrking av fiskeoppsynet, herunder å oppfordre medlemmene til å opptre uklanderlig ved utøvelsen av fiske.
* Regionlaget skal ivareta medlemsinteressene knyttet til sportsfiske i fylket.
* Regionlaget skal stimulere til økt sportsfiskeinteresse gjennom tilrettelegging for og synliggjøring av de gode mulighetene for sportsfiske i ferskvann og saltvann, samt arbeide for kursing innen fluefiske, havfiske og andre aktuelle ferdigheter knyttet til fiske.
* Motvirke enhver form for miljøkriminalitet, herunder å arbeide med tiltak mot spredning av uønskede arter.

## **Friluftsliv**

* Regionlaget skal ivareta medlemsinteressene knyttet til friluftsliv i fylket.
* Regionlaget skal arbeide for å fremme høstningsbaserte friluftslivsaktiviteter og forståelse for jakt og fiskekultur i Norge blant innvandrergrupper.
* Arbeide for opplæring av barn og ungdom i friluftslivsaktiviteter, for eksempel sporløs ferdsel, riktig bekledning, utstyr, overlevelsesteknikker, overnatting og matlaging i naturen.
* Videreutvikle et godt samarbeid med FNF, Ryfylke friluftsråd, speiderne, STF og andre friluftsorganisasjoner.
* Være en attraktiv samarbeidspartner for alle friluftsinteresserte i regionen gjennom tydelig tilstedeværelse i debatt og samfunn, og via våre Friluftsveiledere.

## **Jaktskyting/våpen**

* Arbeide for økt bruk av skytebanene, hvor det vektlegges trivsel, sikkerhet og ferdighet.
* Arbeide for å øke konkurranseaktiviteten i fylket.
* Regionlagets skyteutvalg samordner og setter opp terminlister for fylket.
* Regionlaget skal publisere resultater på hjemmesider, samt samle inn resultater til klassesetting. Regionale mesterskap annonseres og støttes.
* Arbeide for at godt og bredt tilbud på skytebaner over hele fylket.
* Videreutvikle miljøtilpassede skyteanlegg, inkludert økt kunnskap og tilrettelegging av gode løsninger.

## **Jakthund**

* Arbeide for å styrke jakthundarbeidet i regionen.
* Tilby instruktørutdannelse for aversjons- og dressurkurs i lokalforeningene.
* Sikre gode rammebetingelser for bruk av jakthunder ute i samfunnet, herunder følge opp revisjonen av hundeloven.
* Bidra til å bevare vår kulturtradisjon for jakt med hund.
* Arbeide aktivt for sikker jakt med hund.

## **Ettersøk**

* Regionlaget skal arbeide for å ivareta fagområdet ettersøk både lokalt og regionalt.
* Jobbe for at det i nasjonal lovgivning blir et tydelig skille mellom jakt offentlig ettersøk.

## **Vern av naturen – Miljøstrategisk arbeid**

* Spre forståelsen av at nedbygging av sårbar natur i Rogaland og resten av Norge **ikke** bidrar positivt i klimaregnskapet på overordnet nivå.
* Kunnskapsbasert forvaltning og bærekraftig bruk skal være grunnleggende for forvaltning av naturen. Naturgrunnlaget skal ivaretas, og NJFF skal arbeide for å stanse tap av natur og for å sikre viltets og fiskens leveområder.
* Aktivt oppdatere regionen rundt ny kunnskap om klimaendringer/ miljøpåvirkninger for fortsatt å kunne opprettholde utøvelse av jakt og fiske. Samarbeide med andre organisasjoner og bistå lokalforeningene til å drive påvirkningsarbeid.
* Sammen med andre naturvern/ miljøorganisasjoner å arbeide for å hindre skadevirkninger av vann- og vindkraftutbygging i fylket.
* Arbeide for at det ikke åpnes for flere landbaserte vindkraftverk i norsk natur. Og at for de landbaserte vindkraftverkene som har fått konsesjon må det gjennomføres nye konsekvensutredninger for å sikre at hensynet til naturgrunnlaget og friluftslivet ivaretas, herunder jakt og fiske.
* Motvirke enhver form for miljøkriminalitet, herunder å arbeide med tiltak mot spredning av uønskede arter.
* Arbeide aktivt for at myndighetene reduserer biomassen av oppdrettslaks i Rogaland ned til et nivå som sikrer at lakselus og rømming ikke utgjør noen fare for de ville lakse- og sjøørretbestandene i fylket.
* Arbeide for at det utvikles effektive bekjempelsesmidler mot lakselus og at det blir et politisk krav om at oppdrettsanleggene legger om produksjonen til lukkede anlegg.
* Bevisstgjøre og oppfordre våre medlemmer til å delta aktivt til rydding av marin forsøpling, kunnskapsbasert fiskeforvaltning og bærekraftig marin forvaltning
* Drive politisk påvirkning av kommunale og regionale politiske partier, samt støtte opp om miljøtiltak som bevarer urørt natur.

**Administrasjon**

* Utvikle og sikre god bruk av administrative, digitale verktøy.
* Videreutvikle NJFF.no som et brukervennlig nav i organisasjonen.
* Sikre gode kommunikasjonsløp i hele organisasjonen ved hjelp av verktøy som er tilpasset moderne medievaner og bruk.
* Heve kompetansen i bruk av moderne kommunikasjons- og IT-verktøy.
* Arbeide for forenkling av administrative prosesser.
* Opprettholde NJFFs tradisjon for god organisasjonskultur.
* Sørge for god personalpolitikk i hele organisasjonen, herunder ivareta HMS og HR.
* Legge til rette for en transparent, sunn og balansert økonomi med gode rutiner på alle nivåer i organisasjonen.
* Forvalte organisasjonens eiendommer, anlegg, eiendeler med god drift.
* Regionlagets regionsekretær og de ansatte friluftsveilederne skal være delaktige i alle prosesser knyttet til ressurskapasitet og stillingsressurser.